stanford-oval/wikipedia huggingface dataset:
Distributed Denial of Secrets
פרסומים > 2020

ב-2020 DDoSecrets פרסמו עותק של רשם החברות באיי הבהאמה. DDoSecrets שיתפה פעולה עם European Investigative Collaborations (אנ'), רשת עיתונים אירופים, ובית הספר הגרמני לעיתונות Henri-Nannen-Schule (אנ'),כדי ליצור את פרויקט "רדאר מעלימי המס" (Radar Tax Evader), פרויקט לבדיקת מאגר הנתונים של כמעט מיליון מסמכים שנחשפו בהדלפה. הפרויקט חשף את אחזקותיהם מחוץ למדינה של אזרחים גרמנים בולטים, את פעילות המס של חברת אקסון מוביל, וכן ישויות עסקיות בחו"ל ששייכות למשפחות דבוס ופרינס.
באפריל 2020, DDoSecrets פרסמו כמעט עשרה מיליון הודעות מיותר מ-100 שרתי דיסקורד של קבוצות נאו-נאציות ותומכי תאוריית הקונספירציה QAnon. השיחות שהודלפו הראו איומים באלימות וניסיונות להשפיע על בחירות האמצע בארצות הברית ב-2018.
ב-19 ביוני 2020, DDoSecrets פרסמו את BlueLeaks (אנ') (בתרגום חופשי: הדלפות כחולות), שהורכב מ-269 גיגה-בייט של נתונים פנימיים של אכיפת החוק בארצות הברית שנפרצו על ידי קולקטיב ההאקרים אנונימוס מ"Fusion Centers" (אנ'), מרכזים משותפים לשיתוף מידע בין סוכנויות אכיפה שונות בארצות הברית. DDoSecrets כינו אותו "הפריצה הידועה הגדולה ביותר של סוכנויות אכיפת חוק אמריקאיות". העיתונאית בטסי ריד (אנ') תיארה את BlueLeaks כמקבילה של מערכת אכיפת החוק האמריקאית למסמכי הפנטגון. לאחר פרסום המסמכים הרשת החברתית טוויטר חסמה את החשבון של הארגון בטענה שתנאי השימוש שלה אוסרים על הפצת חומרים שנפרצו.
ביולי 2020, DDoSecrets פרסמו מסמכים הקשורים לתיק של ארצות הברית נגד מייסד ויקיליקס, ג'וליאן אסאנג'. הפרסום כלל גם יומני צ'אט ומכתבים בין אסאנג' למקורות שונים.
פרסומים > 2021

בינואר 2021, DDoSecrets הנגישה סרטונים שנאספו בצורה אוטומטית (Web scraping) מאתר Parler לעיתונאים. חלק מהסרטונים האלו שימשו מאוחר יותר כראיות במהלך משפט ההדחה השני של דונלד טראמפ.
בפברואר 2021, DDoSecrets נתנה לעיתונאים גישה למאות אלפי מסמכים פיננסיים ממנהל ההשקעות והחברות במיאנמר (DICA). הארגון "צדק למיאנמר"(אנ') כינה את הפרסום "ההדלפה הגדולה ביותר בהיסטוריה של מיאנמר".
ב-28 בפברואר, DDoSecrets חשפה את "GabLeaks", אוסף של יותר מ-70 גיגה-בייט של נתונים מהרשת החברתית Gab, כולל יותר מ-40 מיליון פוסטים, סיסמאות של משתמשים, הודעות פרטיות ומידע אחר שדלף מהרשת. הקבוצה אמרה שלא תפרסם את הנתונים לציבור מכיוון שהם מכילים כמות גדולה של מידע פרטי ורגיש, ובמקום זאת שיתפה את הנתונים עם עיתונאים נבחרים, מדעני חברה וחוקרים.
בספטמבר 2021, DDoSecrets פרסמו מיילים ויומני צ'אט מארגון הימין הקיצוני האמריקני "Oath Keepers" (אנ') לציבור. הם גם סיפקו לעיתונאים נתונים על חברים בארגון ותורמים אליו. חשיפת המידע גרמה לגילוי של חברים או תומכים בארגון שנמצאים בסוכנויות אכיפת החוק בארצות הברית, שייכים לצבא ארצות הברית, ו28 נבחרי ציבור.
בנובמבר 2021, DDoSecrets פרסמו 1.8 טרה-בייט של סרטוני מעקב של מסוקים משטרתיים של משטרת דאלאס וסיירת מדינת ג'ורג'יה.
פרסומים > 2022

בפברואר 2022, לאחר שתורמים אנונימיים רבים תרמו לשיירת החירות של 2022, DDoSecrets החלה לספק לעיתונאים ולחוקרים רשימה פרוצה של מידע אישי של תורמים דרך אתר GiveSendGo. מאוחר יותר באותו חודש, GiveSendGo נפרצה שוב, וחשפה את רשימת התורמים לכל קמפיין בתולדות האתר, מידע ש-DDoSecrets חשפו לעיתונאים וחוקרים.
במהלך מלחמת אוקראינה-רוסיה, DDoSecrets פרסמו יותר מ-40 מאגרי נתונים של הדלפות רוסיות, בהיקף של לפחות 5.8 טרה-בייט. אמה בסט העריכה שהקבוצה פרסמה למעלה משישה מיליון מסמכים רוסיים תוך פחות מחודשיים מתחילת המלחמה. חדשות NBC דיווחו כי "ייתכן שהאתר הוא המאגר הציבורי הטוב ביותר של כל המסמכים הרוסיים שדלפו לכאורה מאז תחילת הפלישה", והאתר The Intercept כתב שהוא הפך ל"דה פקטו הבית" של הדלפות רוסיות.
Lean On

Lean On הוא שיר של הרכב הדאנס האלקטרוני האמריקאי מייג'ור לייזר והתקליטן הצרפתי די ג'יי סנייק בהשתתפות הזמרת הדנית מו. השיר יצא לאור ב-2 במרץ 2015, כסינגל המוביל מתוך אלבום האולפן השלישי של מייג'ור לייזר, Peace Is the Mission.
רקע

בנוגע לתהליך היצירתי מאחורי "Lean On", המפיק דיפלו ממייג'ור לייזר אמר, "כתבנו את השיר הזה עם מו מוקדם מאוד על בסיס אינסטרומנטל שג'וניור בלנדר יצר בכמה מפגשים בטרינידד. זה היה הוק חזק. מאוד גדול בשבילי, אך להפקה הייתה חסרה הגישה שהיינו צריכים. שנה לאחר מכן, מיקססתי את השיר בקצב אחר לגמרי וביקשתי מדי ג'יי סנייק פוסט-פזמון. אחרי שהוא עשה את שלו, אני, מו ובלנדר כתבנו מחדש את השיר בטמפו החדש בלאס וגאס והוא הפך למשהו מאוד ייחודי שהפך לסינגל המוביל מהאלבום שלנו. אנחנו מאוד גאים בשיר הזה". דיפלו הציע עיבוד רגאיי איטי יותר לשיר לריהאנה, אך היא דחתה אותו. הוא הציע את עיבוד זה גם לניקי מינאז', שדחתה אותו גם כן. דיפלו כינה את השתלשלות העניינים הזו "ברכה במסווה", וטען כי "מו נשמעת טוב יותר מכל אחד שהיה יכול להיות על השיר".
הצלחה מסחרית

השיר היה להצלחה מסחרית עולמית. בארצות הברית, השיר נכנס לתחתית מצעד הבילבורד הוט 100 ב-25 באפריל 2015, אך מאוחר יותר הגיע בשיאו למקום הרביעי, ב-29 באוגוסט 2015, ושהה כ-10 שבועות רצופים בעשירייה הפותחת. כניסה זו הופכת אותו ללהיט המצליח ביותר של מייג'ור לייזר ומו במדינה באותה תקופה, וכן היה לשירם השני של מייג'ור לייזר, מו ודי ג'יי סנייק בהתאמה שהגיע לעשירייה הפותחת במצעד.
וידאו קליפ

את הקליפ הנלווה ל-"Lean On" ביים טים ארם, בהפקת מיכאיל מהרה, אקשיי מולטאני & פר ולן ומנהל הצילום ג'ייקוב מולר. הוא צולם באולפני ND, קארג'ט וקאול הריטג' סיטי, וכן ואסאי במהאראשטרה. חלק מהסצנות בקליפ מצולמות באולם הזהב של בניין העירייה של סטוקהולם. הוא נוצר בהשראת סיבוב הופעות של מייג'ור לייזר בשוודיה.
נכון לנובמבר 2022, לקליפ למעלה מ-3.2 מיליארד צפיות.
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×10 | 700,000 |
| אוסטריה (IFPI Austria) | פלטינה | 30,000 |
| בלגיה (BEA) | פלטינה ×3 | 60,000 |
| קנדה (Music Canada) | פלטינה ×2 | 160,000 |
| דנמרק (IFPI Danmark) | פלטינה ×4 | 240,000 |
| צרפת (SNEP) | יהלום | 333,333 |
| גרמניה (BVMI) | פלטינה ×2 | 800,000 |
| איטליה (FIMI) | פלטינה ×7 | 350,000 |
| יפן (RIAJ) | זהב | 100,000 |
| הולנד (NVPI) | פלטינה | 30,000 |
| ניו זילנד (RMNZ) | פלטינה ×4 | 60,000 |
| נורווגיה (IFPI Norway) | פלטינה ×3 | 120,000 |
| פולין (ZPAV) | פלטינה | 20,000 |
| פורטוגל (AFP) | זהב | 5,000 |
| ספרד (PROMUSICAE) | פלטינה ×5 | 200,000 |
| שוודיה (GLF) | פלטינה ×6 | 240,000 |
| שווייץ (IFPI Switzerland) | פלטינה ×2 | 60,000 |
| הממלכה המאוחדת (BPI) | פלטינה ×3 | 1,800,000 |
| ארצות הברית (RIAA) | יהלום | 10,000,000 |
הערות שוליים

↑  "Major Lazer's Lean On becomes most streamed track on Spotify ever". BBC Newsbeat (באנגלית בריטית). 2015-12-11. נבדק ב-2018-12-10.
↑  Carley, Brennan. "Diplo Says 'Lean On' Was Initially Meant for Nicki Minaj or Rihanna". Spin. נבדק ב-15 ביוני 2015. {{cite web}}:  (עזרה)
↑  "Billboard Hot 100, April 25, 2015". Billboard.com.
↑   Major Lazer & DJ Snake - Lean On (feat. MØ) (Official Music Video), סרטון בערוץ "Major Lazer Official", באתר יוטיוב (אורך: 02:59)
↑  Rolling Stone India (23 במרץ 2015). "Watch: Major Lazer's New Video Lean On". Rolling Stone India. נבדק ב-25 במאי 2019. {{cite journal}}:  (עזרה)
↑  "Major Lazer's new video shot in Mumbai, garners 1.5 million views on YouTube". The Indian Express. 30 במרץ 2015. נבדק ב-14 ביוני 2015. {{cite web}}:  (עזרה)
↑  Thompson, Hunter (23 במרץ 2015). "Major Lazer and DJ Snake – Lean On (featuring MØ) (Official Music Video)". Run The Trap. נבדק ב-25 במרץ 2015. {{cite web}}:  (עזרה)
| --- | --- |
בקרת זהויות :  MusicBrainz release group: 8ea5f2f5-979c-4649-a961-daec4bfcf69e  MusicBrainz work: d8999044-ab67-43e1-acd5-8e73cb805740
Memories (שיר של קונאן גריי)

Memories (בעברית: זיכרונות) הוא שיר שהוקלט על ידי הזמר-יוצר האמריקאי קונאן גריי, כסינגל הרביעי מתוך אלבום האולפן השני שלו, Superache. את השיר כתב גריי יחד עם דן ניגרו, שגם הפיק אותו. השיר יצא לאור ב-15 באפריל 2022 על ידי חברת ההקלטות ריפבליק רקורדס.
רקע וכתיבה

ב-4 באפריל פרסם גריי באינסטגרם תמונה של יד האוחזת בוורד, ובאתר הרשמי שלו הוצגה אנימציה של ורד לצד טיימר. לאורך השבוע, נפלו מהוורד עלים אשר חשפו את האותיות המרכיבות את שם אלבומו החדש, Superache. בסיומו, ב-11 באפריל הכריז גריי רשמית על האלבום. מאוחר יותר, הכריז גריי על סינגל חדש מתוך האלבום, ושמו "Memories", וכן צירף את עטיפתו וקטע קצר מהקליפ שלו.
מבחינה מילית, "Memories" עוסק בגעגועיו של גריי לבן/בת זוג מעברו, ותקוותו שאהבתם תישאר בזיכרונותיו. מילות השיר ממחישות את ניסיונותיו להתקדם הלאה ממערכת היחסים, אך הזיכרונות ממשיכים לחזור אליו, ומקשים עליו יותר ויותר. בריאיון לאפל מיוזיק, חשף גריי כי "Memories" היה השיר האחרון שכתב לאלבום.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-101 מיליון השמעות.
הצלחה מסחרית

השיר אמנם לא נכנס למצעד הבילבורד הוט 100 האמריקאי, אך דורג במקום ה-13 במצעד השירים מתחת להוט 100 של בילבורד. בנוסף, הגיע השיר למקום ה-75 בקנדה הוט 100, ולמקום ה-74 במצעד הסינגלים האירי.
וידאו קליפ

ב-15 באפריל 2022 פורסם הווידאו קליפ הרשמי של השיר. נכון לספטמבר 2022, צבר הקליפ למעלה מ-11 מיליון צפיות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 74 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 27 |  |
|  קנדה | קנדה הוט 100 | 75 |  |
הערות שוליים

1 2 3 4  Conan Gray – Memories (באנגלית), נבדק ב-2022-07-02
↑  "Conan Gray on Instagram: 🌹🌹🌹🌹🌹🌹🌹🌹🌹". 4 באפריל 2022. נבדק ב-19 במאי 2022 – via Instagram. {{cite web}}:  (עזרה)
↑  "Conan Gray". אורכב מ-המקור ב-4 באפריל 2022. נבדק ב-19 במאי 2022. {{cite web}}:  (עזרה)
↑  "Conan Gray on Instagram: Superache. My sophomore album. Coming June 24th". 11 באפריל 2022. נבדק ב-19 במאי 2022 – via Instagram. {{cite web}}:  (עזרה)
↑  "Conan Gray on Instagram: MEMORIES. SONG AND VIDEO OUT TOMORROW MIDNIGHT, APRIL 15TH. Presave in bio, see you soon 🌹". 4 באפריל 2022. נבדק ב-19 במאי 2022 – via Instagram. {{cite web}}:  (עזרה)
↑  "Conan Gray – Astronomy". Apple Music. נבדק ב-2 ביולי 2022. {{cite web}}:  (עזרה)
↑  Memories, נבדק ב-2022-07-02
1 2  "Conan Gray Chart History: Bubbling Under Hot 100 Singles". Billboard. נבדק ב-2 ביולי 2022. {{cite journal}}:  (עזרה)
1 2  "Conan Gray Chart History: Billboard Canadian Hot 100". Billboard. נבדק ב-2 ביולי 2022. {{cite journal}}:  (עזרה)
1 2  "IRMA – Irish Charts". Irish Recorded Music Association. נבדק ב-2 ביולי 2022. {{cite web}}:  (עזרה)
1 2  "Conan Gray - Memories (Official Lyric Video)". YouTube. נבדק ב-2 ביולי 2022. {{cite web}}:  (עזרה)
| קונאן גריי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Kid Krow • Superache |  |
| מיני-אלבומים | Sunset Season |  |
| סינגלים | "Idle Town" • "Crush Culture" • "Generation Why" • "Checkmate" • "Comfort Crowd" • "Maniac" • "The Story" • "Wish You Were Sober" • "Heather"  • "Fake" • "Overdrive" • "Astronomy" • "People Watching" • "Telepath" • "Jigsaw" • "Memories" • "Yours" |  |
| סיבובי הופעות | The Comfort Crowd Tour (2019) • The Kid Krow Tour (2020) |  |
Nobody Does It Better

"Nobody Does It Better" (בעברית: "אף אחד לא עושה את זה טוב יותר") הוא סינגל מאת הזמרת האמריקאית קארלי סימון, אשר שוחרר ביולי 1977. השיר שימש כשיר הנושא של הסרט "המרגלת שאהבה אותי", העשירי בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם, והיה מועמד לפרסים רבים. השיר נחשב עד היום לאחד משיריה הידועים ביותר של סימון, ולאחד משירי הבונד הטובים ביותר בכל הזמנים.
כתיבה

השיר נכתב בידי היוצרת קרול באייר סאגר, והולחן בידי מרווין האמליש (שהחליף את המלחין המיתולוגי של הסדרה ג'ון בארי). סאגר לא חיבבה את השיר וטענה שמילותיו "ריקות להפליא". האמליש וסאגר החליטו להעניק את השיר לקארלי סימון, שהסכימה לבצע אותו אף על פי שבדרך כלל כתבה את רוב שיריה בעצמה.
זהו שיר הבונד השני בתולדות הסדרה, שאינו נקרא באותו שם כמו הסרט (אחרי We Have All the Time in the World, שיר הנושא של הסרט בשירות הוד מלכותה). עם זאתף מילות השיר כן כוללות את המילים "המרגל שאהב אותי".
קבלה

השיר שהה שלושה שבועות במקום השני בבילבורד הוט 100, ולא הצליח לעקוף את You Light Up My Life של דבי בון. הסינגל מכר למעלה ממיליון עותקים בארצות הברית, ולפיכך זכה למעמד של תקליט זהב מאיגוד תעשיית ההקלטות האמריקאי. השיר היה מועמד לפרס אוסקר לשיר המקורי הטוב ביותר ולפרס גלובוס הזהב לשיר המקורי הטוב ביותר, אולם הפסיד את שתיהן ל-You Light Up My Life. השיר הגיע למקום ה-67 ברשימת מאה שנים... מאה שירים אשר ריכזה את 100 השירים הגדולים ביותר בתולדות הקולנוע.
אין חולק על כך שהשיר הוא אחד משירי הבונד הטובים ביותר, אולם ישנה מחלוקת באשר למיקומו המדויק ביחס לשאר שירי הבונד. הרולינג סטון הכתיר אותו כשיר השלישי הטוב ביותר, הבילבורד כשני הטוב ביותר, וה-USA Today הכתיר אותו כטוב ביותר.
השיר הפך לאחד השירים הידועים ביותר של סימון, שאף קראה לאלבום האוסף שלה משנת 1999 בשם The Very Best of Carly Simon: Nobody Does It Better. לשיר בוצעו קאברים בהופעה חיה בידי סלין דיון ולהקת רדיוהד.
הערות שוליים

↑  באנגלית, את המילה Spy ניתן לתרגם גם כ"מרגל" וגם כ"מרגלת", ומכיוון שבסרט ישנם גם מרגלת וגם מרגלת (ג'יימס בונד ואניה אמסובה, בחרו המתרגמים לעברית לקרוא לסרט "המרגלת שאהבה אותי". עם זאת, בספר שעליו מבוסס הסרט אין מרגלת אלא רק מרגל, כך שהתרגום הנכון הוא "המרגל שאהב אותי". גם בשפות אחרות תורגם שם הסרט כך, למשל בגרמנית נקרא הסרט Der Spion, der mich liebte (der היא צורת פנייה לזכר). גם בשיר של סימון ישנה התייחסות מפורשת מפיה של אשה ל"מרגל".
↑  "Carly Simon, 'Nobody Does It Better' (1977) – The Top 10 James Bond Theme Songs"
↑  "Top 10 James Bond Theme Songs Ever".
↑  "James Bond theme songs: We rank the exceptional and unremarkable, from Adele to Madonna"
↑  "On the scene: Celine Dion live in Las Vegas"
↑  & Worst James Bond theme covers"
| --- | --- |
בקרת זהויות :  MusicBrainz work: bc9f1b92-d8ea-399f-be22-bb1f2c67af24
The Beatles Stereo Box Set

תכולת הקופסה
The Beatles Stereo Box Set היא קופסת סט עם כל אלבומי האולפן של הביטלס (בגרסת סטריאו). הסט יצא ב-9 בספטמבר 2009, אותו היום שבו יצא משחק הווידאו The Beatles: Rock Band וגם קופסת סט נוספת של אלבומי הביטלס בגרסת מונו (The Beatles In Mono). את שתי הקופסאות הוציאו חברות הקלטה רבות כמו: EMI, טריידנט סטודיוז, אולימפיק, אפל רקורדס ועוד. זוהי קופסת אוסף הדיסקים הרביעית של הביטלס לאחר הוצאת שתי הקופסאות The Beatles Collection ו-The Beatles: The Collection. הסט כולל גם את האלבום Past Masters, שהוא אלבום כפול עם כל הסינגלים שלא הופיעו באף אלבום. הסט כולל גם דיסק DVD של סיפורים דוקומנטריים על עשיית האלבומים. ב-7 בדצמבר 2009 יצא עם הסט התקן USB בצורה דמוית תפוח, הכולל סרטונים שונים. לעומת הסט הזה, יצאה קופסה דומה בשם John Lennon Signature Box, שכוללת אלבומי אולפן של ג'ון לנון ודברים נוספים. כמו כן, יצאו קופסאות נוספות, כמו: The Beatles Box Of Vision ,John Lennon Box Of Vision ו-Bob Dylan Archive.
רשימת האלבומים

(1963) Please Please Me
(1963) With The Beatles
(1964) A Hard Day's Night
(1964) Beatles for Sale
(1965) Help!‎
(1965) Rubber Soul
(1966) Revolver
(1967) Sgt. Pepper's Lonely Hearts Club Band
(1967) Magical Mystery Tour
(1968) The Beatles
(1969) Yellow Submarine
(1969) Abbey Road
(1970) Let It Be
(1962-1970) Past Masters אלבום כפול שהוא בעצם שני האלבומים Past Masters, Volume One ו-Past Masters, Volume Two.
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz release group: 3002658c-fcf9-4f9b-9a41-c96ea3b9e2fc
The Best (אלבום של ט.א.ט.ו.)

The Best (בעברית: הטוב ביותר) הוא אלבום הלהיטים הראשון של צמד זמרות הפופ הרוסיות ט.א.ט.ו.. האלבום יצא לאור ב-7 בספטמבר 2006, על ידי חברות התקליטים יוניברסל מיוזיק ואינטרסקופ רקורדס.
רשימת רצועות

| The Best> מס' | The Best> שם | The Best> משך | The Best>  | The Best>  | The Best>  | The Best>  | The Best>  | The Best>  | The Best>  |
| --- | --- | --- | --- | --- | --- | --- | --- | --- | --- |
| 1. | All About Us  | 3:01 |  |  |  |  |  |  |  |
| 2. | All The Things She Said  | 3:32 |  |  |  |  |  |  |  |
| 3. | Not Gonna Get Us  | 4:20 |  |  |  |  |  |  |  |
| 4. | How Soon Is Now?  | 3:14 |  |  |  |  |  |  |  |
| 5. | Loves Me Not  | 2:54 |  |  |  |  |  |  |  |
| 6. | Friend or Foe  | 3:06 |  |  |  |  |  |  |  |
| 7. | Gomenasai  | 3:42 |  |  |  |  |  |  |  |
| 8. | Null and Void (Obez'yanka Nol)   | 4:25 |  |  |  |  |  |  |  |
| 9. | Cosmos (Outer Space) (She Wants Revenge Remix)   | 5:36 |  |  |  |  |  |  |  |
| 10. | Show Me Love  | 3:49 |  |  |  |  |  |  |  |
| 11. | Craving (I Only Want What I Can't Have) (Bollywood Mix)   | 4:08 |  |  |  |  |  |  |  |
| 12. | Ne Ver', Ne Boysia, Ne Prosi (גרסת אירוויזיון 2003)   | 3:02 |  |  |  |  |  |  |  |
| 13. | 30 Minutes  | 3:16 |  |  |  |  |  |  |  |
| 14. | Divine (Extended version)   | 3:17 |  |  |  |  |  |  |  |
| 15. | Perfect Enemy  | 4:09 |  |  |  |  |  |  |  |
| 16. | All The Things She Said (Dave Audé Remix Edit)   | 5:15 |  |  |  |  |  |  |  |
| 17. | Lyudi Invalidy (Russian Radio Remix)   | 3:22 |  |  |  |  |  |  |  |
| 18. | Loves Me Not (Glam As You Mix Radio Edit)   | 3:11 |  |  |  |  |  |  |  |
| 19. | Not Gonna Get Us (Russian Version)   | 4:21 |  |  |  |  |  |  |  |
| 20. | All The Things She Said (Russian Version)   | 3:34 |  |  |  |  |  |  |  |
| משך כולל: | משך כולל: | 75:12 |  |  |  |  |  |  |  |
האלבום מכיל דיסק DVD שכולל בו רמיקסים וקליפים לשירים ומאחרי הקלעים של הקליפים עצמם והופעה חייה בפריז.
הערות שוליים

↑  סרחיו גלויאן, דניס אינגולדסבי, מרטין קיירסנבום, רוברט אורטון, בוריס רנסקי
| --- | --- |
בקרת זהויות :  MusicBrainz release group: 70d91b38-a3d9-34c8-a7e9-ef59d9312697
The Bee Gees Sing and Play 14 Barry Gibb Songs

The Bee Gees Sing and Play 14 Barry Gibb Songs הוא אלבום הבכורה של להקת הבי ג'יז שיצא לאור בנובמבר 1965 (האלבום " Bee Gees' 1st" הוא האלבום הבינלאומי הראשון של הלהקה). האלבום הופק על ידי חברת התקליטים האוסטרלית Leedon ויצא בשם "Barry Gibb & the Bee Gee's". מרבית השירים באלבום היו סינגלים שהוקלטו על ידי האחים גיב במהלך שלוש השנים שקדמו ליציאתו וכללו סגנונות מוזיקליים שונים.
הפקה

באלבום נכללו רק חמישה שירים חדשים שהוקלטו במיוחד. תשעת השירים האחרים היו שירים שהוקלטו במהלך השנים שקדמו ליציאת האלבום. סדר השירים באלבום נקבע על ידי המפיק ביל שפרד.
בארי גיב ניגן בגיטרה את המקצבים, בעוד מוריס ניגן בשאר הגיטרות. בשירים "I Was a Lover, a Leader of Men"ו- "How Love Was True" הוא ניגן בגיטרה המובילה, בשיר "I Don't Think It's Funny" ניגן על גיטרה אקוסטית ובשיר "To Be or Not to Be" ניגן על פסנתר. טרבור גורדון, חברם של האחים גיבס, ניגן על הגיטרה בשירים "Peace of Mind", "Wine and Women" ו-"Follow the Wind" אף על פי שלא ניתן לו קרדיט רשמי על עטיפת האלבום. בהמשך הוציא גורדון הקלטות של מספר שירים בשם "טרבור גורדון והבי ג'יז".
רשימת השירים

| צד א'> מס' | צד א'> שם | צד א'> זמר מוביל | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | I Was a Lover, a Leader of Men  | בארי גיב | 3:35 |  |  |  |  |  |  |
| 2. | I Don't Think It's Funny  | רובין גיב | 2:52 |  |  |  |  |  |  |
| 3. | How Love Was True  | רובין גיב | 2:12 |  |  |  |  |  |  |
| 4. | To Be or Not to Be  | בארי ורובין גיב | 2:10 |  |  |  |  |  |  |
| 5. | Timber!  | בארי גיב | 1:46 |  |  |  |  |  |  |
| 6. | Claustrophobia  | בארי גיב | 2:14 |  |  |  |  |  |  |
| 7. | Could It Be  | בארי גיב | 2:03 |  |  |  |  |  |  |
| צד ב'> מס' | צד ב'> שם | צד ב'> זמר מוביל | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | And the Children Laughing  | בארי גיב | 3:20 |  |  |  |  |  |  |
| 2. | Wine and Women  | בארי ורובין גיב | 3:20 |  |  |  |  |  |  |
| 3. | Don't Say Goodbyee  | בארי גיב | 2:23 |  |  |  |  |  |  |
| 4. | Peace of Mind"  | בארי גיב | 2:20 |  |  |  |  |  |  |
| 5. | Take Hold of That Star  | בארי גיב | 2:38 |  |  |  |  |  |  |
| 6. | You Wouldn't Know  | בארי ורובין גיב | 2:05 |  |  |  |  |  |  |
| 7. | Follow the Wind  | בארי ורובין גיב | 2:07 |  |  |  |  |  |  |
| משך כולל: | משך כולל: | משך כולל: | 34:37 |  |  |  |  |  |  |
Cowboy like Me

| --- | --- |
 שיר בביצוע טיילור סוויפט
 מתוך האלבום Evermore
 יצא לאור:  11 בדצמבר 2020
 תאריך הקלטה:  2020
 סוגה:  קאנטרי
 שפה:  אנגלית
 אורך:  4:35
 חברת תקליטים:  ריפבליק
 כתיבה:  טיילור סוויפט, ארון דסנר
 הפקה:  ארון דסנר
"Cowboy like Me" (בעברית: "בּוֹקֵר כָּמוֹנִי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.
עם יציאתו, "Cowboy like Me" זכה לביקורות חיוביות מטעם מבקרי המוזיקה, שבחרו בו גם ל"שיר השבוע". גם במצעדי הפזמונים זכה להצלחה רבה, כאשר דורג במקום ה-71 במצעד הבילבורד הוט 100, תוך שדורג במקום ה-15 במצעד שירי הרוק & האלטרנטיביים, ובמקום ה-15 במצעד השירים האלטרנטיביים.
הרכב ומילים

מילות השיר מספרות את סיפורם של שני נוכלים צעירים, אשר כנגד כל הסיכויים מתאהבים בעת שהייתם באתר נופש יוקרתי. השניים שהו באתר הנופש במטרה לרמות את בני המעמד הגבוה, ולדלות מהם כספים במסווה של סיפור אהבה.
ג'סטין ורנון מלהקת בון איבר, שהיה מעורב בצורה רבה יותר בתהליך היצירה של האלבום Evermore מאשר ב-Folklore, ניגן בתופים ב-"Cowboy like Me". מרקוס ממפורד מלהקת ממפורד אנד סאנז שיתף פעולה גם הוא, וסיפק את קולות הרקע בשיר. "Cowboy like Me" הוא שיר אלטרנטיבי, קאנטרי, פולק רוק ובלוז, בו נעשה שימוש במפוחית פה, גיטרות, מנדולינה, פסנתר וגיטרת ברכיים.
מעבר לכך, "Cowboy like Me" תואר כשיר שהיה מתאים להיכלל ב-Norman Fucking Rockwell! של לנה דל ריי.
ביקורת

כלפי השיר הופנו ביקורות חיוביות, תוך שהוא קיבל את תואר "השיר הטוב ביותר של השבוע" מטעם Retro Gazing.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 60 |  |
| BuzzFeed | 167 השירים הטובים ביותר של טיילור סוויפט, לפי דירוג | 126 |  |
| Vulture | 179 השירים הטובים ביותר של טיילור סוויפט, לפי דירוג | 99 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Cowboy Like Me" בוצע באצטדיון אליג'אנט בלאס וגאס ב-25 במרץ 2023. מרקוס ממפורד, סולן להקת ממפורד אנד סאנז, הצטרף לסוויפט על הבמה כאורח מיוחד להופעה זו.
קרדיטים וצוות

כל הקרדיטים שלהלן לקוחים מטיידל, ופיצ'פורק.
| --- | --- |
 טיילור סוויפט – שירה, כתיבה  ארון דסנר – כתיבה, הפקה, תכנות מכונת תופים, כלי הקשה, כלי מקלדת, סינתיסייזרים,  פסנתר, גיטרה חשמלית, גיטרה אקוסטית, סינת' בס, הקלטה  ברייס דסנר – תזמור  ג'יימס מקאליסטר – סינתיסייזרים, תכנות מכונת תופים, כלי הקשה, כלי מקלדת  בריאן דוונדורף – תכנות מכונת תופים  יוקי נומאטה רזניק – כינור  קייל רזניק – כינור:  קלריס ג'נסן – צ'לו  לוגן קואל – בס זקוף  ג'וש קאופמן – גיטרת ברכיים, מפוחית, מנדולינה  ג'סטין ורנון – שירת רקע, תופים, גיטרה חשמלית  מרקוס מומפורד – שירת רקע  ג'ונתן לואו – הקלטה, הקלטה קולית, מיקסינג  גרג קלבי – מאסטרינג  סטיב פאלון – מאסטרינג